hvorfor skal en tand have en tandkrone på?
når din tand er for ødelagt til, at vi kan reparere den med en fyldning, kan det blive nødvendigt at sætte en krone på den.

derudover anbefaler vi, også at du får en krone på en tand, hvis der er så stor en fyldning i, at der er risiko for, at tanden knækker. her er det en god ide at forebygge ved at sætte en krone på tanden før den knækker, da du ellers risikerer at den knækker så uheldigt, at det ikke længere er muligt at lave en krone.

andre gange vælger man at sætte en krone på en tand af kosmetiske årsager. det kan f.eks. være, at tanden er misdannet eller kraftigt misfarvet. ved at sætte kroner på misfarvede eller misdannede tænder kan man få dem i samme form eller farve som de øvrige tænder og få det til at se naturligt ud.